pythainlp/thai-wiki-dataset-v4 huggingface dataset:
กานต์นรินทร์ ถาวรศักดิ์

กานต์นรินทร์ ถาวรศักดิ์ (ชื่อเล่น: ฟลุ๊ค, เกิด 27 พฤษภาคม 2540) นักฟุตบอลอาชีพชาวไทยในตำแหน่งกองกลาง ปัจจุบันเล่นให้กับสโมสรพีที ประจวบ ในไทยลีก 
กานต์นรินทร์ เมื่อครั้งยังเล่นให้กับ ราชบุรี มิตรผล ได้ถูกสโมสร ศรีสะเกษ เอฟซี ยืมตัวไปใช้งาน ก่อนที่ต่อมาเขาจะได้ย้ายไปเล่นให้กับสโมสร การท่าเรือ
อเล็คซันเดอร์ เจ้าชายแห่งเชาม์บวร์ค-ลิพเพอ

อเล็คซันเดอร์ เจ้าชายแห่งเชาม์บวร์ค-ลิพเพอ  ประสูติเมื่อวันที่ 25 ธันวาคม 2501 ณ ดึสเซิลดอร์ฟ เป็นพระโอรสพระองค์เล็กในฟิลลิพ แอ็นสท์ เจ้าชายแห่งเชาม์บวร์ค-ลิพเพอ และบารอนเนสเอฟา-เบนีทา ทรงมีพระเชษฐา 1 พระองค์คือ เจ้าชายเกออร์ค วิลเฮ็ล์ม เจ้าชายรัชทายาทแห่งเชาม์บวร์ค-ลิพเพอ แต่สิ้นพระชนม์ลงเมื่อปี 2526 ทำให้พระองค์ทรงเป็น เจ้าชายรัชทายาทแห่งเชาม์บวร์ค-ลิพเพอ แทนพระเชษฐา พระองค์ยังเป็นพระญาติห่างๆใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ ผ่านทางสายพระบิดา โดย เกออร์ค เจ้าชายแห่งชัมเบิร์ก-ลิพเพอ พระปัยกา (ปู่ทวด) เป็นพระโอรสใน เจ้าหญิงแฮร์มีเนอแห่งวัลเด็คและเพือร์ม็อนท์ พระปิตุจฉา (ป้าฝ่ายพ่อ) ใน เอ็มมาแห่งวัลเด็คและเพือร์ม็อนท์ โดย เอ็มมาแห่งวัลเด็คและเพือร์ม็อนท์ เป็นสมเด็จพระราชปัยยิกา (ยายทวด) ใน สมเด็จพระราชินีนาถเบียทริกซ์แห่งเนเธอร์แลนด์ 
เสกสมรส.
พระองค์ทรงเสกสมรสครั้งแรกกับเจ้าหญิงมารี ลูอีเซอแห่งไซน์-วิทเกินชไตน์-แบร์เลอบวร์ค เมื่อวันที่ 27 สิงหาคม 2536 ก่อนจะทรงหย่ากันในปี 2545 มีพระโอรส 1 พระองค์ คือ
ต่อมาพระองค์ทรงเสกสมรสครั้งที่ 2 กับ Nadja Anna Zsoeks เมื่อวันที่ 28 มิถุนายน 2550 มีพระธิดา 2 พระองค์คือ
เมื่อวันที่ 27 มีนาคม 2558 ทั้งสองประกาศแยกกันอยู่ จนกระทั่งหย่ากันในเดือนมิถุนายน 2561 โดยปัจจุบัน พระองค์ทรงกำลังคบหาดูใจกับ Mahkameh Navabi นักเปียโนชาวเปอร์เชีย
อัลฟี อัลเลน

อัลฟี เอวัน อัลเลน (เกิด 12 กันยายน ค.ศ. 1986) เป็นนักแสดงชาวอังกฤษ เป็นที่รู้จักจากบทบาท “ทีออน เกรย์จอย” ในซีรีส์ของเอชบีโอ เรื่อง "Game of Thrones" (2011–2019) และได้รับการเสนอชื่อเข้าชิงรางวัลไพรม์ไทม์เอมมี สาขานักแสดงชายสมทบยอดเยี่ยมในซีรีส์ดราม่า
ปาแลเดอรูว์มีน

ปาแลเดอรูว์มีน  เป็นอาคารสถาปัตยกรรมเรอแนซ็องส์แบบฟลอเรนซ์ ตั้งอยู่ในเมืองโลซาน ประเทศสวิตเซอร์แลนด์ อาคารนี้เริ่มสร้างใน ค.ศ. 1892 และแล้วเสร็จใน ค.ศ. 1904 เจ้าของคือกาบรีแยล เดอ รูว์มีน (Gabriel de Rumine) บุตรชายขุนนางรัสเซียในโลซาน ต่อมาเมื่อกาบรีแยลเสียชีวิต เขามอบเงิน 1.5 ล้านฟรังก์สวิสและอาคารให้แก่เทศบาลนครโลซานเพื่อใช้งานด้านกิจการสาธารณะ อาคารหลังนี้เคยเป็นสถานที่ลงนามสนธิสัญญาโลซานใน ค.ศ. 1923 เพื่อยุติสงครามระหว่างฝ่ายสัมพันธมิตรกับจักรวรรดิออตโตมัน ปัจจุบันอาคารนี้ถูกใช้งานเป็นพิพิธภัณฑ์
สโมสรวอลเลย์บอลหญิงไดมอนด์ฟู้ด

สโมสรวอลเลย์บอลหญิงไดมอนด์ฟู้ด เป็นสโมสรวอลเลย์บอลในประเทศไทย จะทำการแข่งขันในรายการวอลเลย์บอลหญิงไทยแลนด์ลีก ในฤดูกาล 2019-20 ปัจจุบันมีผู้เล่นทีมชาติได้แก่ กุลภา เปี่ยมพงษ์สานต์, มลิกา กันทอง,นุศรา ต้อมคำ และปัจจุบันมี อรอุมา สิทธิรักษ์ นักวอลเลย์บอลหญิงทีมชาติไทยทำหน้าที่เป็นหัวหน้าทีมคนปัจจุบัน
เกียรติประวัติและผลงาน.
การแข่งขันในประเทศ.
วอลเลย์บอลโปรชาเลนจ์
วอลเลย์บอลไทยแลนด์ลีก
สีชุดแข่งขันสโมสร.
วอลเลย์บอลโปรชาเลนจ์
วอลเลย์บอลไทยแลนด์ลีก
รายชื่อผู้เล่นปัจจุบัน.
"ข้อมูลอัปเดต เดือนพฤศจิกายน พ.ศ. 2563"
เจ้าหน้าที่ทีม.
"อัปเดตข้อมูล ณ เดือน พฤศจิกายน พ.ศ. 2563"
อดีตผู้เล่น.
<templatestyles src="Col-begin/styles.css"/>
เตรย์กูลอร์

เตรย์กูลอร์  แปลว่า "ธงไตรรงค์" เป็นเพลงชาติของสาธารณรัฐสังคมนิยมโรมาเนีย ระหว่าง ค.ศ. 1977 ถึง ค.ศ. 1990. ก่อนหน้านั้นได้ใช้เพลงชาติที่มีชื่อว่า "Te slăvim, Românie" เมื่อ ค.ศ. 1953. ภายหลังการปฏิวัติโรมาเนีย ค.ศ. 1989 ได้เปลี่ยนเพลงเพลงชาติฉบับใหม่ที่มีชื่อว่า เดชเตอัปเตอ-เต รอมือเน!. 
"เตรย์กูลอร์" เดิมเป็นเพลงปลุกใจ (ประพันธ์ และ เรียบเรียงโดย Ciprian Porumbescu). บทร้องต้นฉบับมีเนื้อหาเกี่ยวกับ การปกครองยุคคอมมิวนิสต์. เพลงชาติฉบับก่อนหน้านี้ "Te slăvim, Românie" มีเนื้อหากล่าวถึง ความสัมพันธ์ระหว่างโรมาเนียกับสหภาพโซเวียต และ ลัทธิเลนิน .
ชื่อของบทเพลงดังกล่าว มีที่มาจาก ธงชาติโรมาเนีย เป็นธงแถบสีน้ำเงิน-เหลือง-แดง เนื้อร้องของเพลงมิได้กล่าวถึงประวัติศาสตร์รัฐชาติของโรมาเนีย.แต่กล่าวถึงความหมายของสีบนธงชาติ (จุดเริ่มต้นของการกำเนิดรัฐชาติโรมาเนียสมัยใหม่) changed to a certain extent, being made equal after the abortive การปฏิวัติโรมาเนีย ค.ศ. 1848. โดยได้รับอิทธิพลจาก การปฏิวัติฝรั่งเศส อันเป็นต้นกำเนิดของธงชาติโรมาเนีย.
ก่อนหน้าการล่มสลายของคอมมิวนิสต์เพียงไม่นาน โดยขับร้องเพลงนี้ แต่ใช้เนื้อร้องฉบับเดิมของปูรอมเบสกู.
วิลเลี่ยน โมต้า

วิลเลี่ยน โมต้า อินาซิโอ หรือรู้จักในชื่อ วิลเลี่ยน เป็นนักฟุตบอลชาวบราซิล ลงเล่นในตำแหน่งกองหน้า โดยเล่นให้กับหลายสโมสรในไทย เช่น สงขลา ยูไนเต็ด, พีที ประจวบ, ศรีสะเกษ เอฟซี, ทรูแบงค็อก ยูไนเต็ด และ การท่าเรือ เขาเคยลงเล่นกับฟีลีปี โกชิญญู และ เนย์มาร์ ในทีมชาติบราซิลชุด U17
จอห์น เบอร์โคว์

จอห์น ไซมอน เบอร์โคว์ (เกิด 19 มกราคม ค.ศ. 1963) เป็นนักการเมืองชาวอังกฤษ เคยดำรงตำแหน่งประธานสภาสามัญชนตั้งแต่ ค.ศ. 2009 ถึง ค.ศ. 2019 และเป็นสมาชิกรัฐสภาเขตบักกิงแฮม ก่อนที่เขาจะได้รับการเลือกตั้งให้เป็นประธาน เขาเป็นสมาชิกของอนุรักษนิยมมาก่อน แนวคิดการเมืองฝ่ายขวาในมุมมองของเขาเปลี่ยนไปหลังจากเป็น ส.ส. และมีอยู่ครั้งหนึ่งที่เขาลือกันว่ามีแนวโน้มที่เขาจะย้ายไปอยู่พรรคแรงงาน การที่เบอร์โคว์ได้รับเลือกให้เป็นประธานสภาขึ้นอยู่กับการสนับสนุนของอีกฝ่ายเป็นอย่างมาก และไม่เป็นที่นิยมในหมู่อดีตเพื่อนร่วมงานของพรรคอนุรักษนิยม หลังจากลาออกจากตำแหน่งประธานสภาสามัญชนสหราชอาณาจักรในปี 2019 และตัดสินใจไม่ลงสมัครรับเลือกตั้งสมาชิกรัฐสภาเขตบักกิงแฮม ในการเลือกตั้งทั่วไป ค.ศ. 2019 เบอร์โคว์ได้ออกจากรัฐสภา ต่อมาในปี ค.ศ. 2021 ได้ย้ายมาสังกัดพรรคแรงงาน ก่อนจะถูกพักจากสมาชิกภาพในปีค.ศ. 2022
ชีวิตส่วนตัว.
เบอร์โคว์แต่งงานกับแซลลี อิลล์แมนเมื่อ ค.ศ. 2002 และมีบุตรสามคน ภรรยาของเขาเคยเป็นอนุรักษนิยม ซึ่งต่อมาเปลี่ยนไปสนับสนุนพรรคแรงงาน แม้ว่าเบอร์โคว์และคนใกล้ชิดปฏิเสธมุมมองที่ว่าเธอมีอิทธิพลโดยเฉพาะมุมมองการเมืองฝ่ายขวา
เบอร์โคว์เป็นนักมนุษยนิยม และก่อนที่จะรับตำแหน่งประธานสภา เขาก็เป็นสมาชิกของกลุ่มมนุษยนิยมรัฐสภา เมื่อพูดถึงบทบาทของนักบวชในรัฐสภา เขาอธิบายในสภาสามัญชนว่าตัวเอง "เป็นผู้ไม่นับถือศาสนาที่มีส่วนได้ส่วนเสียทางโลกในเรื่องสำคัญ"
เบอร์โคว์เป็นแฟนตัวยงของอาร์เซนอลตั้งแต่เดือนมกราคม ค.ศ. 1971 และเขาเป็นผู้ถือตั๋วฤดูกาล ซึ่งเขามักจะเข้าไปชมเกมร่วมกับลูกชายของเขา ใน ค.ศ. 2014 เขาตีพิมพ์หนังสือเกี่ยวกับนักเทนนิสชายที่ยิ่งใหญ่ที่สุดยี่สิบคนตลอดกาล
อุชลูซีอาดัช

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
อุชลูซีอาดัช  เป็นบทกวีมหากาพย์ภาษาโปรตุเกสซึ่งเขียนโดยลูวิช วัช ดึ กามอยช์ (ประมาณ ค.ศ. 1524/1525 – 1580) และตีพิมพ์ครั้งแรกใน ค.ศ. 1572 มหากาพย์เรื่องนี้ได้รับการยกย่องอย่างกว้างขวางว่าเป็นผลงานชิ้นสำคัญที่สุดของวรรณคดีโปรตุเกส และมักถูกนำไปเปรียบเทียบกับ "อีนีอิด" ของเวอร์จิล (ศตวรรษที่ 1 ก่อนคริสต์ศักราช) มีเนื้อหากล่าวบรรยายการค้นพบเส้นทางเดินเรือไปอินเดียโดยวัชกู ดา กามา (ค.ศ. 1469–1524) ใช้ฉันทลักษณ์แบบบทแปดบาทสัมผัส  มีความยาวทั้งสิ้น 1,102 บท โดยแบ่งออกเป็น 10 บรรพ 
"อุชลูซีอาดัช" ถ่ายทอดภาพชาวโปรตุเกสเป็นผู้ชนะและวีรบุรุษด้วยน้ำเสียงยกย่อง โดยมุ่งเน้นการตีความแบบมหัศจรรย์ของการเดินทางค้นพบของชาวโปรตุเกสระหว่างคริสต์ศตวรรษที่ 15–16 มหากาพย์เรื่องนี้มักถูกมองว่าเป็นมหากาพย์แห่งชาติโปรตุเกส ในทำนองเดียวกับที่ "อีนีอิด" ของเวอร์จิลถูกมองว่าเป็นมหากาพย์แห่งชาวโรมันโบราณ หรือที่ "อีเลียด" และ "โอดิสซีย์" ของโฮเมอร์ถูกมองว่าเป็นมหากาพย์แห่งชาวกรีกโบราณ กามอยช์เขียนเรื่องนี้ขึ้นในช่วงที่เขาลี้ภัยอยู่ในมาเก๊า และจัดพิมพ์ครั้งแรกหลังจากที่เขากลับมาจากอินเดียตะวันออกได้สามปี
ไฮน์ริช โดนาทุส เจ้าชายรัชทายาทแห่งเชาม์บวร์ค-ลิพเพอ

ไฮน์ริช โดนาทุส เจ้าชายรัชทายาทแห่งเชาม์บวร์ค-ลิพเพอ  ประสูติ 13 พฤษภาคม 2537 ณ ฮันโนเฟอร์ เป็นพระโอรสพระองค์ใหญ่ในอเล็คซันเดอร์ เจ้าชายแห่งเชาม์บวร์ค-ลิพเพอ และเจ้าหญิงมารี ลูอีเซอแห่งไซน์-วิทเกินชไตน์-แบร์เลอบวร์ค พระชายาพระองค์แรก ทรงดำรงพระอิสริยยศเป็น เจ้าชายรัชทายาทแห่งเชาม์บวร์ค-ลิพเพอ เมื่อวันที่ 28 สิงหาคม 2546
วิลเลียม ฮอลซี จูเนียร์

จอมพลเรือ วิลเลียม เฟรเดอริก ฮอลซี จูเนียร์ ผู้ซึ่งได้รับเครื่องราชอิสริยาภรณ์แห่งจักรวรรดิบริติซ(KBE) (30 ตุลาคม ค.ศ. 1882 – 16 สิงหาคม ค.ศ. 1959) เป็นที่รู้จักกันคือ บิล ฮอลซี หรือ "บลู" ฮอลซี่ เป็นพลเรือเอกชาวอเมริกันในกองทัพเรือสหรัฐในช่วงสงครามโลกครั้งที่สอง เขาเป็นหนึ่งในสี่บุคคลที่ได้รับตำแหน่งยศจอมพลเรือแห่งกองทัพเรือสหรัฐ ซึ่งอีกคนคือ เออร์เนสต์ คิง, วิลเลียม เลฮี และเชสเตอร์ ดับเบิลยู. นิมิตซ์
เขาเกิดในเมืองอลิซาเบธ รัฐนิวเจอร์ซีย์ เขาจบการศึกษาจากสถานศึกษานายทหารเรือสหรัฐ(United States Naval Academy)ในปี ค.ศ. 1904 เขาได้ปฏิบัติหน้าที่ในกองเรือเกรทไวท์ในช่วงสงครามโลกครั้งที่หนึ่ง ซึ่งได้บัญชาการในเรือพิฆาต ยูเอสเอส ชอว์ เขายังได้รับหน้าที่เป็นผู้บัญชาการในเรือบรรทุกเครื่องบิน ยูเอสเอส ซาราโตกา ในปี ค.ศ. 1935 ภายหลังจากได้จบหลักสูตรการบินกองทัพเรือ และได้รับเลื่อนตำแหน่งยศเป็นพลเรือตรีในปี ค.ศ. 1938 เมื่อสงครามในทะเลแปซิฟิกได้เริ่มต้นขึ้น(ค.ศ. 1941-1945) ฮอลซีได้บัญชาการในกองเรือปฏิบัติการเฉพาะกิจซึ่งศูนย์กลางอยู่ที่เรือบรรทุกเครื่องบิน ยูเอสเอส เอนเทอร์ไพรซ์ ในหนึ่งในการตีโฉบฉวยต่อเป้าหมายของญี่ปุ่น
ฮอลซีได้เป็นผู้บัญชาการในเขตพื้นที่ทะเลแปซิฟิกใต้ และเป็นผู้นำกองทัพฝ่ายสัมพันธมิตรในช่วงการต่อสู้รบที่กัวดัลคะแนล(ค.ศ. 1942-43) และการต่อสู้รบที่แนวหมู่เกาะโซโลมอน(ค.ศ. 1942-45) ในปี ค.ศ. 1943 เขาได้เป็นผู้บัญชาการแห่งกองเรือที่สาม ซึ่งเป็นตำแหน่งหน้าที่ที่เขาดำรงตลอดในช่วงเวลาที่เหลือของสงคราม เขาได้เข้าร่วมในยุทธนาวีที่อ่าวเลย์เต ยุทธนาวีครั้งใหญ่ที่สุดของสงครามโลกครั้งที่สอง และตามบางบรรทัดฐานแล้วว่า เป็นยุทธนาวีครั้งใหญ่ที่สุดในประวัติศาสตร์ เขาได้รับตำแหน่งยศเป็นจอมพลเรือในเดือนธันวาคม ค.ศ. 1945 และปลดเกษียณจากการประจำในปฏิบัติหน้าที่ในปี ค.ศ. 1947
โคไตชิฮิ

โคไตชิฮิ (皇太子妃) หรือ มกุฎราชกุมารี พระอิสริยยศสำหรับพระชายาของรัชทายาทหรือมกุฏราชกุมารแห่งญี่ปุ่นซึ่งมีมาแต่ครั้งโบราณกาล
ปัจจุบันตำแหน่งพระชายารัชทายาทหรือมกุฏราชกุมารีแห่งญี่ปุ่นได้ว่างลงหลังจากที่ เจ้าหญิงมาซาโกะ มกุฎราชกุมารีแห่งญี่ปุ่น ได้รับการสถาปนาเป็น สมเด็จพระจักรพรรดินีมาซาโกะ เมื่อวันพุธที่ 1 พฤษภาคม ค.ศ. 2019
ดอริส มิลเลอร์

ดอริส "ดอรี่" มิลเลอร์ (12 ตุลาคม ค.ศ. 1919 – 24 พฤศจิกายน ค.ศ. 1943) เป็นทหารกะลาสีเรือชาวอเมริกันในฝ่ายบริกร(Messman)ระดับสามในกองทัพเรือสหรัฐ ในช่วงการโจมตีเพิร์ลฮาร์เบอร์ เมื่อวันที่ 7 ธันวาคม ค.ศ. 1941 มิลเลอร์ได้ใช้ปืนต่อต้านอากาศยานในการต่อสู้กับเครื่องบินรบฝ่ายญี่ปุ่น(แม้ว่าจะไม่ได้รับการฝึกซ้อมอย่างเป็นทางการในการใช้งาน) และได้รับบาดเจ็บ จากการกระทำของเขา ทำให้เขาได้รับการยอมรับจากกองทัพเรือและได้รับเหรียญกางเขนกองทัพเรือ(Navy Cross)
เขาเป็นชาวอเมริกันเชื้อสายแอฟริกันคนแรกที่ได้รับเหรียญกางเขนกองทัพเรือ เป็นเหรียญกล้าหาญขั้นสูงระดับที่สามที่ถูกมอบโดยกองทัพเรือสหรัฐ รองลงมาจากเหรียญกล้าหาญชั้นสูงสุด(Medal of Honor) และเหรียญปฏิบัติหน้าที่อันยอดเยี่ยมในกองทัพเรือ(Navy Distinguished Service Medal) ซึ่งเหรียญกางเขนกองทัพเรือในปัจจุบันนั้นมีความสำคัญกว่าเหรียญปฏิบัติหน้าที่อันยอดเยี่ยมในกองทัพเรือ การกระทำของมิลเลอร์ได้ถูกเผยแพร่ขนานใหญ้ในหนังสือพิมพ์ Black Press ทำให้เขากลายเป็นสัญลักษณ์ของสงครามสำหรับชาวอเมริกันผิวดำ เกือบสองปีหลังเพิร์ลฮาร์เบอร์ เขาได้เสียชีวิตในการปฏิบัติหน้าที่ เมื่อเรือบรรทุกเครื่องบิน ยูเอสเอส ลิซคัม เบย์ที่เขาประจำการอยู่ได้ถูกจมลงโดยเรือดำน้ำญี่ปุ่นในช่วงการรบที่เกาะมาคิน
โคชิ (มกุฎราชกุมาร)

โคชิ  เป็นพระอิสริยยศของพระราชวงศ์ในลำดับที่ 1 ในการสืบราชบัลลังก์ตามกฎราชวงศ์ ตามกฎราชวงศ์ในปัจจุบันพระราชโอรสของจักรพรรดิได้รับพระอิสริยยศเป็น 'โคไตชิ' และพระราชนัดดาของจักรพรรดิได้รับพระอิสริยยศเป็น 'โคไตซน' (皇太孫)
ในรัชสมัยของสมเด็จพระจักรพรรดินารูฮิโตะ ผู้สืบราชบัลลังก์คือ เจ้าชายฟูมิฮิโตะ อากิชิโนะโนะมิยะ (พระราชโอรสองค์ที่สองของสมเด็จพระจักรพรรดิอากิฮิโตะ) ซึ่งเป็นพระราชอนุชา ซึ่งพระองค์ได้ขึ้นเป็นมกุฎราชกุมารเมื่อวันที่ 1 พฤษภาคม พ.ศ. 2562 ภายหลังจากสมเด็จพระบรมเชษฐาธิราชได้ขึ้นสืบราชบัลลังก์ต่อจาก สมเด็จพระจักรพรรดิอากิฮิโตะ สมเด็จพระบรมชนกนาถโดยได้จัด #เปลี่ยนทาง อย่างเป็นทางการในวันที่ 8 พฤศจิกายน ปี พ.ศ. 2563
โดยผู้ที่ได้ดำรงพระอิสริยยศนี้ก่อนเจ้าชายฟูมิฮิโตะคือ เจ้าชายยาซูฮิโตะ ชิจิบุโนะมิยะ พระอนุชาใน สมเด็จพระจักรพรรดิฮิโรฮิโตะ หรือ จักรพรรดิโชวะ จักรพรรดิองค์ที่ 124 เมื่อ พ.ศ. 2469 กระทั่งพ้นจากพระอิสริยยศนี้เมื่อ พ.ศ. 2476 เนื่องจากการประสูติกาลของ เจ้าชายอากิฮิโตะ พระราชโอรสองค์ใหญ่ในสมเด็จพระจักรพรรดิ
การบริโภค (เศรษฐศาสตร์)

การบริโภค นิยามว่าเป็นการใช้จ่ายเพื่อการได้รับมาซึ่งอรรถประโยชน์ เป็นแนวคิดสำคัญทางเศรษฐศาสตร์ และได้มีการศึกษาในสังคมศาสตร์อื่น ๆ อีกมากมาย สิ่งนี้มักจะมีมองในทางตรงกันข้ามกับการลงทุน ซึ่งจ่ายเพื่อทำให้ได้รับรายได้ในอนาคต 
สำนักวิชาของเศรษฐกรที่แตกต่างกันนิยามการบริโภคแตกต่างกัน นักเศรษฐศาสตร์กระแสหลัก นิยามว่าเป็นเพียงการซื้อขั้นสุดท้ายของการผลิตสินค้าและบริการที่ผลิตขึ้นใหม่โดยปัจเจกบุคคลเพื่อใช้ในการบริโภคได้ทันที ในขณะที่ประเภทอื่น ๆ ของค่าใช้จ่าย — โดยเฉพาะอย่างยิ่ง การลงทุนในสินค้าคงที่, การบริโภคสินค้าระดับกลาง และการใช้จ่ายภาครัฐ - จะอยู่ในประเภทอื่น (ดู ทางเลือกของผู้บริโภค) เศรษฐกรคนอื่น ๆ นิยามการบริโภคกว้างมากขึ้น เป็นผลรวมของกิจกรรมทางเศรษฐกิจทั้งหมดที่ไม่เกี่ยวข้องกับการออกแบบ การผลิตและ การตลาด ของ สินค้าและบริการ (เช่นการเลือก การรับมาใช้ การใช้ การกำจัด และการนำมาใช้ใหม่สินค้าและบริการ 
เศรษฐกรให้ความสนใจเป็นพิเศษในความสัมพันธ์ระหว่างการบริโภคและรายได้ ตามที่ได้สร้างแบบจำลองโดยใช้ฟังก์ชันการบริโภค 
เศรษฐศาสตร์เชิงพฤติกรรม ฟังก์ชันการบริโภคของเคนส์.
ฟังก์ชั่นการบริโภคของเคนส์เป็นที่รู้จักกันในชื่อสมมติฐานรายได้สัมบูรณ์ เนื่องจากการบริโภคขึ้นอยู่กับรายได้ในปัจจุบันและไม่สนใจรายได้ในอนาคต (หรือขาดแคลน) ข้อวิจารณ์ของสมมติฐานนี้นำไปสู่การพัฒนา สมมติฐานรายได้ถาวรของมิลตัน ฟรีดแมน และสมมติฐานวงจรชีวิตของฟรังโก โมดิจานี่ 
แนวทางเชิงทฤษฎีล่าสุดมักจะใช้เศรษฐศาสตร์เชิงพฤติกรรมเป็นฐานคิด และเสนอว่าว่าหลักเชิงพฤติกรรมจำนวนหนึ่งสามารถนำมาใช้เป็นรากฐานทางเศรษฐศาสตร์จุลภาคสำหรับฟังก์ชั่นการบริโภคมวลรวมเชิงพฤติกรรม 
การบริโภคและการผลิตในครัวเรือน.
การบริโภคมวลรวมเป็นส่วนประกอบของอุปสงค์มวลรวม 
การบริโภคถูกนิยามโดยนำไปเปรียบเทียบกับการผลิต ตามธรรมเนียมของสำนักวิชาเศรษฐศาสตร์ครัวเรือนของโคลัมเบีย ซึ่งเป็นที่รู้จักกันในนามเศรษฐศาสตร์ครัวเรือนใหม่ การบริโภคในเชิงพาณิชย์จะต้องนำไปวิเคราะห์ในบริบทของการผลิตในระดับครัวเรือน ต้นทุนค่าเสียโอกาสของเวลาส่งผลกระทบต่อต้นทุนของการทดแทนการผลิตในบ้าน และท้ายที่สุดกระทบต่ออุปสงค์ต่อสินค้าและบริการเชิงพาณิชย์ ความยืดหยุ่นของอุปสงค์สำหรับสินค้าอุปโภคบริโภคก็เป็นฟังก์ชันของผู้ที่ทำงานบ้านในบ้านและคู่สมรสของพวกเขาชดเชยพวกเขาด้วยต้นทุนค่าเสียโอกาสในการผลิตภายในบ้านอย่างไร
ฟังก์ชันการบริโภค

ในเศรษฐศาสตร์ ฟังก์ชั่นการบริโภคอธิบายความสัมพันธ์ระหว่างการบริโภคและรายได้ที่จับจ่ายได้ โดยแนวคิดนี้เชื่อกันว่าได้รับการเสนอในเศรษฐศาสตร์มหภาค โดยจอห์น เมย์นาร์ด เคนส์ ในปี 1936 ซึ่งใช้มันเพื่อพัฒนาแนวคิดตัวทวีของการใช้จ่ายภาครัฐ 
รายละเอียด.
รูปแบบที่ง่ายที่สุดคือ "ฟังก์ชั่นการใช้แบบเส้นตรง" ที่ใช้บ่อยในแบบจำลองของเคนส์: 
<math>C = a + b \times Y_{d}</math>
โดยที่ <math>a</math>คือ การบริโภคอิสระ ที่เป็นอิสระจากรายได้ที่จับจ่ายได้ นั่นคือการบริโภคเมื่อรายได้เป็นศูนย์ พจน์ <math>b \times Y_{d}</math> คือ การบริโภคเหนี่ยวนำ ที่ได้รับอิทธิพลจากระดับรายได้ของเศรษฐกิจ ฟังก์ชันสมมติสำหรับข้อสมมติฐานที่ว่าไม่มี สหสัมพันธ์และความเกี่ยวเนื่อง ระหว่าง <math>Y_{d}</math> และ "C", และทั้งนี้ความสัมพันธ์ดังกล่าวสามารถแสดงได้โดยสมการปฏิสัมพันธ์บน ระบบพิกัดคาร์ทีเซียน.
พารามิเตอร์ <math>b</math> รู้จักกันในนาม ความโน้มเอียงหน่วยสุดท้ายที่จะบริโภค หรือการเพิ่มขึ้นของการบริโภคอันเนื่องมาจากการเพิ่มขึ้นเล็กน้อยในรายได้ที่จับจ่ายได้ เนื่องจาก <math> \partial C / \partial Y_{d} = b</math>. ในเชิงเรขาคณิต, <math>b</math> คือ ความชัน ของฟังก์ชันการบริโภค หนึ่งในข้อสมมติฐานหลักของ เศรษฐศาสตร์แบบเคนส์ คือพารามิเตอร์นี้เป็นบวกแต่มีค่าต่ำกว่าหนึ่ง หรือก็คือ <math>b \in (0,1)</math>.
เคนส์ยังอธิบายถึงแนวโน้มของความโน้มเอียงหน่วยสุดท้ายในการบริโภคว่าจะลดลงเมื่อรายได้เพิ่มขึ้น หรือก็คือ <math> \partial^{2} C / \partial Y_{d}^{2} < 0</math>. ถ้าข้อสมมติฐานนี้ได้ถูกใช้ มันจะนำไปสู่ฟังก์ชันการบริโภคที่ไม่เป็นเส้นตรงและมีความชันลดลงเรื่อยๆ ทฤษฎีใหม่ๆ ที่เกี่ยวกับรูปของฟังก์ชันการบริโภคประกอบไปด้วยการใช้จ่ายเพื่อการบริโภคเชิงสัมพัทธ์ของ เจมส์ ดูว์เซนเบอร์รี่(1949) สมมติฐานวัฏจักรชีวิต ของ ฟรังโก โมดิจานี่ และริชาร์ด บรัมเบิร์ก (1954) และสมมติฐานรายได้ถาวร ของ มิลตัน ฟรีดแมน (1957)
ผลงานทางทฤษฎีใหม่ ๆ บางภายหลังงานของดูว์เซนเบอร์รี่ และอิงจากเศรษฐศาสตร์พฤติกรรมเสนอว่าหลักทางพฤติกรรมจำนวนหนึ่งสามารถนำมาใช้เป็นรากฐานทางเศรษฐศาสตร์จุลภาคสำหรับฟังก์ชั่นการบริโภคมวลรวมเชิงพฤติกรรมได้ 
เชิงอรรถ.
<templatestyles src="Reflist/styles.css" />
กึนเทอร์ คอร์เทิน

กึนเทอร์ คอร์เทิน  เป็นพลเอกอาวุโสแห่งกองทัพอากาศเยอรมันในช่วงสงครามโลกครั้งที่สอง ดำรงตำแหน่งเสนาธิการใหญ่กองทัพอากาศ เขาเสียชีวิตจากอาการบาดเจ็บที่ได้รับจากความพยายามลอบสังหารอดอล์ฟ ฮิตเลอร์ ในเดือนกรกฎาคม ค.ศ. 1944
ประวัติ.
ช่วงชีวิตตอนต้น.
คอร์เทินเกิดในโคโลญ ซึ่งเป็นลูกชายของสถาปนิกนามว่า ฮูโก คอร์เทิน (ค.ศ. 1855 - ค.ศ. 1931) และมาเรีย คอร์เทิน ภรรยาของเขา (ค.ศ. 1866 - ค.ศ. 1942) ในช่วงเริ่มต้นของสงครามโลกครั้งที่หนึ่ง เขาเป็นนักเรียนนายร้อยในกองทัพปรัสเซีย เขาได้รับใช้ผ่านสงครามในกองพันวิศวรรม เขายังคงประกอบอาชีพเป็นทหารต่อไปหลังสงครามในฐานะทหารช่างวิศวกร จนกระทั่งเขาได้รับเลือกในปี ค.ศ. 1928 เพื่อเข้าร่วมในโครงการฝึกอบรมนักบินลับในสหภาพโซเวียต เมื่อกลับมายังสาธารณรัฐไวมาร์ เขาได้เข้าร่วม "Bildstelle Berlin"
สงครามโลกครั้งที่สอง.
คอร์เทินซึ่งดำรงตำแหน่งยศเป็นร้อยเอก ได้เข้าร่วมกับลุฟท์วัฟเฟอในปี ค.ศ. 1934 ในขณะที่นาซีเยอรมนีได้เริ่มโครงการฟื้นฟูแสนยานุภาพ เขาได้รับการฝึกอบรมเป็นเจ้าหน้าที่เสนาธิการทั่วไปและทำงานเป็นเวลาหลายปีในกระทรวงการบิน เขาได้เป็นพันเอกและหัวหน้าคณะเสนาธิการของ Luftflotte 4 (กองบินที่ 4) ซึ่งประจำการในออสเตรีย
ในช่วงเริ่มต้นของปี ค.ศ. 1940 คอร์เทินได้ถูกย้ายไปเป็นเจ้าหน้าที่เสนาธิการทั่วไปของ Luftflotte 3 (กองบินที่ 3) ซึ่งเขาทำหน้าที่ในช่วงยุทธการที่ฝรั่งเศสและยุทธการที่บริเตน เมื่อวันที่ 19 กรกฎาคม ได้รับเลื่อนยศตำแหน่งเป็นพลตรี ในเดือนมกราคม ค.ศ. 1941 เขาได้ย้ายกลับยังกองบินที่ 4 ตามเดิม เพื่อเข้าร่วมในการทัพบอลข่านและในการโจมตีสหภาพโซเวียต(ปฏิบัติการบาร์บาร็อสซา) ในเดือนสิงหาคม ค.ศ. 1942 เขาได้รับเลื่อนยศตำแหน่งเป็นพลโทและได้บังคับบัญชาการแก่ I. Fliegerkorps ซึ่งต่อสู้รบทางตอนใต้ของแนวรบด้านตะวันออก และถูกย้ายแบบชั่วคราวไปยัง "Luftwaffenkommando Don" ในช่วงยุทธการที่สตาลินกราด
ในช่วงเริ่มต้นของปี ค.ศ. 1943 คอร์เทินได้รับเลื่อนยศตำแหน่งเป็นนายพล และในช่วงฤดูร้อน ได้เข้ามาแทนที่กับ Alfred Keller ใน Luftflotte 1 (กองบินที่ 1) ไม่กี่สัปดาห์ต่อมา วันที่ 25 สิงหาคม เขาได้ยอมรับตำแหน่งหัวหน้าคณะเสนาธิการแห่งลุฟท์วัฟเฟอ ภายหลังจากที่อดีตหัวหน้าคณะเสนาธิการ ฮันส์ เย็ชช็อนเน็ค ได้ฆ่าตัวตาย
เสียชีวิต.
คอร์เทินได้รับบาดเจ็บสาหัสในโวลฟส์ชันเซอ(รังหมาป่า) ใกล้กับ Rastenburg ในช่วงแผนลับ 20 กรกฎาคมในปี ค.ศ. 1944 ซึ่งพันเอก เคลาส์ ฟ็อน ชเตาเฟินแบร์ค ได้พยายามลอบสังหารฮิตเลอร์ด้วยการวางระเบิด สองวันหลังจากความพยายามลอบสังหาร เขาได้เสียชีวิตลงเนื่องจากทนพิษบาดแผลไม่ไหวในโรงพยาบาลทหารที่ติดกับกองบัญชาการของฟือเรอร์ เช่นเดียวกับเหยื่อทหารคนอื่น ๆ เช่น Rudolf Schmundt และไฮนทซ์ บรันท์ เขาได้รับการเลื่อนตำแหน่งยศหลังมรณกรรม ในกรณีของเขาซึ่งได้เป็นพลเอกอาวุโส
แต่เดิมที คอร์เทินได้ถูกฝังศพในอนุสรณ์สถานทันเนนแบร์ก เขาได้ถูกฝังใหม่อีกครั้งที่สุสาน Friedhof Bergstraße ใน Steglitz กรุงเบอร์ลิน หลุมศพของเขายังคงอยู่ที่นั่นจนถึงทุกวันนี้
กลุบอัตเลติโกโบกายูนิออร์ส

กลุบอัตเลติโกโบกายูนิออร์ส  หรือที่รู้จักกันในชื่อ โบกายูนิออร์ส เป็นสโมสรฟุตบอลในอาร์เจนตินา ก่อตั้งขึ้นในปี ค.ศ. 1905 ที่ตั้งของสโมสรอยู่ในกรุงบัวโนสไอเรส เป็นหนึ่งในห้าของสโมสรฟุตบอลใหญ่ในอาร์เจนตินา (อีก 4 สโมสรคือริเบร์เปลต, อินเดเปนดิเอนเต, ราซิน และซานโลเรนโซ)
โบกายูนิออร์สมีสโมสรคู่ปรับคือ ริเบร์เปลต
อัลโตสเตรตัส

อัลโตสเตรตัส  มีชื่อเรียกมาจากภาษาละติน altus แปลว่า สูง และ stratus แปลว่า แผ่ขยาย เมฆอัลโตสเตรตัสเป็นเมฆสีเทาถึงเขียว-น้ำเงิน มีรูปร่างไม่แน่นอน เมื่อแสงอาทิตย์ส่องผ่านจะเห็นเป็นผืนหรือชั้นกว้าง ๆ บนท้องฟ้า เมฆชนิดนี้มีสีอ่อนกว่าเมฆนิมโบสเตรตัส และเข้มกว่าเมฆเซอร์โรสเตรตัส อัลโตสเตรตัสมีอักษรย่อคือ As และสัญลักษณ์ 
เมฆอัลโตสเตรตัสเป็นเมฆระดับกลาง ก่อตัวที่ชั้นโทรโพสเฟียร์ที่ระดับความสูง 6,500–20,000 ฟุต (2,000–6,000 เมตร) เกิดจากมวลอากาศที่ยกตัวขึ้นจนไอน้ำควบแน่นกลายเป็นแผ่นผลึกน้ำแข็ง อัลโตสเตรตัสมักก่อตัวก่อนหน้าแนวปะทะอากาศร้อนหรือแนวปะทะปิด และบางครั้งเกิดร่วมกับเมฆคิวมูลัสในแนวปะทะอากาศเย็น เมฆชนิดนี้ก่อให้เกิดฝนตกเล็กน้อย หากมีฝนตกยาวนาน อัลโตสเตรตัสอาจกลายสภาพเป็นเมฆนิมโบสเตรตัส ซึ่งเป็นเมฆฝนชนิดหนึ่งที่ไม่ก่อให้เกิดฟ้าแลบฟ้าผ่า อัลโตสเตรตัสมีลักษณะคล้ายกับเซอร์โรสเตรตัส แต่ไม่ก่อให้เกิดปรากฏการณ์เฮโล ที่แสงอาทิตย์ส่องกระทบผลึกน้ำในอากาศแล้วเลี้ยวเบนจนเกิดเป็นวงแหวนสีรุ้ง
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
จังหวัดนราธิวาสในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรจังหวัดนราธิวาส พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 4 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตเลือกตั้ง.
เขต 1.
เขตเลือกตั้งที่ 1 ประกอบไปด้วยอำเภอเมืองนราธิวาสและอำเภอตากใบ
เขต 2.
เขตเลือกตั้งที่ 2 ประกอบไปด้วยอำเภอสุไหงปาดี อำเภอสุไหงโก-ลกและอำเภอแว้ง
เขต 3.
เขตเลือกตั้งที่ 3 ประกอบด้วยอำเภอสุคิริน อำเภอจะแนะ อำเภอระแงะและอำเภอเจาะไอร้อง
เขต 4.
เขตเลือกตั้งที่ 4 ประกอบด้วยอำเภอศรีสาคร อำเภอรือเสาะ อำเภอยี่งอและอำเภอบาเจาะ
วิลเลียม สแตนโฮป ไวเคานต์ปีเตอร์สแฮม

วิลเลียม สแตนโฮป ไวเคานต์ปีเตอร์สแฮม  เกิดเมื่อวันที่ 14 ตุลาคม 2510 ณ ลิเมอริค ประเทศไอร์แลนด์ เป็นบุตรชายคนโตของ ชาลส์ สแตนโฮป เอิร์ลที่ 12 แห่งฮาร์ริงตัน กับ เวอร์จีเนีย ฟรีแมน-แจกสัน ภรรยาคนแรก เขาเป็นทายาทในการสืบตำแหน่ง เอิร์ลแห่งฮาร์ริงตัน บิดาและมารดานั้นได้หย่ากันเมื่อเขาอายุ 16 ปี เขามีน้องสาว 1 คน คือ
เขาสืบเชื้อสายมาจาก ชาลส์ที่ 2 แห่งอังกฤษ ผ่านทางพระราชโอรสนอกสมรสของพระองค์ คือ เฮนรี ฟิตส์รอย ดยุกที่ 1 แห่งเกรฟตัน และยังเป็นพระญาติห่างๆใน ไดอานา เจ้าหญิงแห่งเวลส์ 
สมรส.
วิลเลียม สแตนโฮป ไวเคานต์ปีเตอร์สแฮม สมรสกับ แคนดิดา โบนด์ เมื่อวันที่ 28 เมษายน 2544 มีบุตรด้วยกัน 2 คน คือ
มิลินทปัญหา

มิลินทปัญหา , นาคเสนภิกษุสูตร  หรือ ปัญหาพระยามิลินท์ เป็นเอกสารทางศาสนาพุทธช่วง 100 ปีก่อนคริสต์ศักราชจนถึงคริสต์ศักราช 200 อ้างถึงบทบันทึกการสนทนาระหว่างพระนาคเสน  นักบวชทางพุทธศาสนา กับพระยามิลินท์  หรือพระเจ้าเมนันเดอร์ที่ 1 แห่งแบ็กเตรีย กษัตริย์ชาวโยนก (คือชาวกรีก) ผู้ครองกรุงสาคละ (ปัจจุบันคือเมืองซีอัลโกต ประเทศปากีสถาน) โดยเนื้อหาจะกล่าวถึงการปุจฉาวิสัชนาเกี่ยวกับปัญหาหลักธรรมต่าง ๆ ตั้งแต่หลักธรรมพื้นฐานไปจนถึงหลักธรรมชั้นสูงคือการบรรลุนิพพาน ผู้อ่านสามารถเข้าใจหลักธรรมทางพุทธศาสนาได้โดยง่าย
"มิลินทปัญหา" ได้รับการยกย่องอย่างมากในประเทศพม่า โดยถูกรวมไว้ในพระไตรปิฎกภาษาบาลีหมวดขุททกนิกาย ส่วนฉบับย่อถูกรวมไว้ในพระคัมภีร์ของนิกายมหายานฉบับภาษาจีน ในประเทศไทยเพิ่งมีการแปล "มิลินทปัญหา" จากภาษาสิงหลเป็นไทยครั้งแรกในรัชสมัยพระบาทสมเด็จพระนั่งเกล้าเจ้าอยู่หัว แต่ไม่ปรากฏชื่อผู้แปล
ในเอกสารฉบับจีนมี "นาคเสนภิกษุสูตร" ซึ่งเนื้อหาสอดคล้องกับสามบทแรกของ "มิลินทปัญหา" ถูกแปลในยุคราชวงศ์จิ้นตะวันออก ตรงกับ ค.ศ. 317–420
ลิตเติลทาวน์ฮีโร

ลิตเติลทาวน์ฮีโร  เป็นวิดีโอเกมประเภทเล่นตามบทบาทแบบผลัดกันเดินที่พัฒนาและจัดจำหน่ายโดยเกมฟรีก สำหรับเครื่องเล่นเกมพกพาลูกผสมนินเท็นโด สวิตช์ มีกำหนดวางจำหน่ายทั่วโลกในวันที่ 16 ตุลาคม พ.ศ. 2562 ตัวเกมได้ผู้สร้างอันเดอร์เทลที่ชื่อ"โทบี ฟ็อกซ์" มาร่วมงานในตำแหน่งแต่งเพลงด้วยกันกับ"ฮิโตมิ ซาโต" ที่รู้จักกันดีในฐานะผู้แต่งเพลง"โปเกมอน แบล็ก"และ"ไวต์
การพัฒนา.
ในเดือน กันยายน พ.ศ. 2561 เกมฟรีกได้ประกาศว่ากำลังพัฒนาวิดีโอเกมประเภทเล่นตามบทบาทแบบผลัดกันเดิน ภายใต้ชื่อชั่วคราว"ทาวน์" เกมฟรีกไม่ได้เปิดเผยข้อมูลของเกมเพิ่มเติมจนกระทั้งเมื่อเดือนสิงหาคมของปีถัดมา ที่ได้ลงทะเบียนเครื่องหมายการค้าของเกมในชื่อ"ลิตเติลทาวน์ฮีโร" ในวันที่ 5 กันยายน พ.ศ. 2562 ได้มีการเปิดเผยข้อมูลของเกมผ่านนินเท็นโดไดเรกต์ โดยมีกำหนดวางจำหน่ายทั่วโลกในวันที่ 16 ตุลาคม พ.ศ. 2562 สำหรับเครื่องนินเท็นโด สวิตช์เท่านั้น
นีกอลา อูดีโน

นีกอลา ชาร์ล อูดีโน  เป็นนายพลในช่วงการปฏิวัติฝรั่งเศสและเป็นจอมพลแห่งจักรวรรดิฝรั่งเศส เขามีกิตติศัพท์จากการได้รับรอยแผลถึง 34 ครั้งจากการสู้รบ ทั้งสะเก็ดปืนใหญ่ กระสุนปืน คมดาบ และถูกแทง ชื่อของเขาเป็นหนึ่งในรายนามที่ถูกจารึกไว้ใต้อาร์กเดอทรียงฟ์เดอเลตวล ใน ค.ศ. 1808 เขาได้รับอวยยศจากจักรพรรดินโปเลียนเป็นเคานต์แห่งจักรวรรดิฝรั่งเศส และในปีต่อมาได้เป็นดยุกแห่งเร็กกีโอ (Duc de Reggio) 
ภายหลังนโปเลียนสิ้นอำนาจ เขายอมรับใช้คณะรัฐบาลใหม่ และได้รับแต่งตั้งเป็นขุนนางโดยพระเจ้าหลุยส์ที่ 18 แห่งราชวงศ์บูร์บงที่ฟื้นฟูขึ้นใหม่ เขาเป็นหนึ่งในอดีตแม่ทัพจักรวรรดิไม่กี่คนที่ปฏิเสธกลับไปรับใช้เจ้านายเก่าเมื่อครั้งนโปเลียนหนีออกจากเกาะเอลบาใน ค.ศ. 1815
พระเจ้าคาร์ลที่ 13 แห่งสวีเดน

พระเจ้าคาร์ลที่ 13 แห่งสวีเดน และที่ 2 แห่งนอร์เวย์  เป็นกษัตริย์แห่งสวีเดนตั้งแต่ ค.ศ. 1809 และได้ควบตำแหน่งกษัตริย์แห่งนอร์เวย์ตั้งแต่ ค.ศ. 1814 จนเสด็จสวรรคต พระองค์เป็นพระโอรสของพระเจ้าอดอล์ฟ เฟรเดอริก กับพระนางลูอีเซอ อุลรีเคอ แห่งปรัสเซีย (พระขนิษฐาในพระเจ้าฟรีดริชมหาราช) พระเจ้าคาร์ลที่ 13 ทรงเป็นพระมหากษัตริย์สวีเดนองค์สุดท้ายแห่งราชวงศ์ฮ็อลชไตน์-ก็อททรอพ พระองค์ไม่มีพระบุตรสืบสัตติวงศ์ พระองค์ทรงรับจอมพลฝรั่งเศส ฌ็อง-บาติสต์ แบร์นาด็อต ผู้ไม่มีความเกี่ยวข้องทางสายเลือดเลยเป็นพระโอรสบุญธรรม ซึ่งต่อมาแบร์นาด็อตได้ขึ้นสืบราชสมบัติต่อ
พระเจ้าคาร์ลที่ 13 กับพระนางเฮ็ทวิช ชาร์ล็อทเทอ ผู้มเหสี เคยให้กำเนิดพระโอรสสองพระองค์ แต่ทั้งสองพระองค์ล้วนสิ้นพระชนม์ในวัยทารก ด้วยไม่เห็นโอกาสให้กำเนิดพระบุตรอีก ทั้งสองจึงทรงรับเจ้าชายชาร์ล ออกัส แห่งเดนมาร์ก เป็นมกุฎราชกุมารบุญธรรมในปีค.ศ. 1810 อย่างไรก็ตาม เจ้าชายเชื้อเดนมาร์กพระองค์นี้กลับสิ้นพระชนม์เพียงไม่กี่เดือนหลังเสด็จถึงสวีเดน ทำให้ราชสำนักสวีเดนจึงคิดจะยกบัลลังก์ให้แก่ราชวงศ์โบนาปาร์ตแห่งฝรั่งเศส แต่ไม่มีญาติพี่น้องคนไหนเลยของจักรพรรดินโปเลียนอาสารับหน้าที่นี้
องคมนตรีสวีเดน คาร์ล อ็อทโท เมอร์เนอร์ (Karl Otto Mörner) ได้ยื่นข้อเสนอนี้ต่อจอมพลฌ็อง-บาติสต์ แบร์นาด็อต หนึ่งในแม่ทัพของนโปเลียน นโปเลียนไม่ได้คัดค้าน แบร์นาด็อตจึงสละสัญชาติฝรั่งเศสและหันมานับถือลูเทอแรน และกลายเป็นมกุฎราชกุมารคาร์ล โยฮัน ควบตำแหน่งผู้สำเร็จราชการแผ่นดินแทนพระเจ้าคาร์ลที่มีพระพลานามัยย่ำแย่ อดีตจอมพลแบร์นาด็อตเป็นผู้มีความสามารถเก่งกาจ สามารถปกป้องสวีเดนท่ามกลางสงครามนโปเลียนที่สุ่มเสี่ยง และยังสามารถยึดนอร์เวย์มาจากเดนมาร์กได้อีกด้วย
เมื่อมกุฎราชกุมารยึดนอร์เวย์มาจากเดนมาร์กในปีค.ศ. 1814 และตกลงกันได้ว่าสวีเดนจะยินยอมให้นอร์เวย์ใช้รัฐธรรมนูญของตนเองและมีอำนาจปกครองตนเอง พระเจ้าคาร์ลที่ 13 จึงได้ควบตำแหน่งกษัตริย์แห่งนอร์เวย์
ยุทธการที่กุนจิ๋ว

ยุทธการที่กุนจิ๋ว  เป็นการรบระหว่างขุนศึกโจโฉและลิโป้เพื่อแย่งชิงแคว้นกุนจิ๋ว (ครอบคลุมพื้นที่ทางตะวันตกเฉียงใต้ของมณฑลชานตงและทางตะวันออกของมณฑลเหอหนานในปัจจุบัน) ในช่วงปลายราชวงศ์ฮั่นตะวันออก การรบดำเนินไปเป็นเวลาอย่างน้อยหนึ่งร้อยวันโดยผลัดกันแพ้ผลัดกันชนะ ผลท้ายที่สุดของการศึกคือชัยชนะโจโฉยึดแคว้นกุนจิ๋วคืนมาได้ ลิโป้ที่พ่ายศึกไปอยู่ด้วยเล่าปี่ที่แคว้นชีจิ๋ว
ภูมิหลัง.
ในปี ค.ศ. 192 กบฏโพกผ้าเหลืองที่เหลืออยู่ในแคว้นเฉงจิ๋วได้เข้ารุกรานแคว้นกุนจิ๋วแล้วเข้ายึดตงผิงและเริ่นเฉิง เล่าต้ายข้าหลวงแคว้นกุนจิ๋วต้องการจะโจมตีพวกกบฏ แต่เปาสิ้นปลัดแห่งเจปักได้คัดค้าน เล่าต้ายเมินเฉยต่อคำเตือนของเปาสิ้นไปรบกับกบฏ ในที่สุดเล่าต้ายจึงถูกฝ่ายกบฏเอาชนะและถูกสังหาร
เวลานั้น ตันก๋งที่ปรึกษาของโจโฉได้ชี้แนะให้โจโฉเข้ายึดครองแคว้นกุนจิ๋วไว้เป็นฐานที่มั่นในการพิชิตอาณาเขตอื่น ตันก๋งอาสาไปเกลี้ยกล่อมผู้ติดตามของเล่าต้ายให้มาเข้าด้วยโจโฉ ฝ่ายเปาสิ้นผู้เป็นมิตรกับโจโฉก็ได้เดินทางมายังเมืองตองกุ๋น (ปัจจุบันอยู่ทางตะวันตกเฉียงใต้ของเมืองผูหยาง มณฑลเหอหนาน) เพื่อเชิญโจโฉให้เป็นข้าหลวงคนใหม่ของแคว้นกุนจิ๋ว
ซาแซ็งแฟน

ซาแซ็ง หรือ ซาแซ็งแฟน (เกาหลี: ) เป็นแฟนตัวยงที่หลงไหลหรือมีพฤติกรรมอื่นประกอบกับการบุกรุกความเป็นส่วนตัวของไอดอลเกาหลีหรือบุคคลสาธารณะ คำว่า "ซาแซ็ง" มาจากภาษาเกาหลีของคำว่า "ซา" (เกาหลี: ) หมายถึง "ความเป็นส่วนตัว" และ "แซ็ง" (เกาหลี: ) หมายถึง "การใช้ชีวิต" เมื่อรวมกันแล้วหมายถึงการบุกรุกของแฟน ๆ ในชีวิตส่วนตัวของคนดัง จากการประมาณการของผู้จัดการผู้มีชื่อเสียงในสื่อเกาหลี ดาราดังเกาหลีอาจมี "ซาแซ็งแฟนระหว่าง 500 ถึง 1,000 คน" และมีซาแซ็งแฟนที่ติดตามประมาณ 100 คนทุกวัน ซาแซ็งแฟนมักเป็นเพศหญิงอายุ 17 ถึง 22 ปี และมีแรงผลักดันให้กระทำบางสิ่งที่เป็นความผิดทางอาญาเพื่อให้ได้รับความสนใจจากคนดัง เช่น การบุกรุกที่หอพักหรือบ้านของคนดัง ขโมยของมีค่าหรือข้อมูลส่วนตัว คุกคามสมาชิกในครอบครัว และการส่งของขวัญที่ไม่เหมาะสมเช่นชุดชั้นใน
ภูมิหลัง.
ถึงแม้ว่าคำว่าซาแซ็งจะเป็นคำที่เรียกในภายหลัง แต่พฤติกรรมแฟน ๆ ที่คลั่งไคล้ก่อกวนก่อเกิดขึ้นกับกลุ่มไอดอลของเคป็อป และ "แฟนดอม" ในช่วงคริสต์ทศวรรษ 1990 ดังที่หนังสือพิมพ์ "โคเรียจุงอันเดลี" รายงานเมื่อปี 2001 เกี่ยวกับพฤติกรรมของแฟน ๆ ก่อนยุคดิจิทัลและสมาชิกของกลุ่มเคป๊อปรุ่นแรก เช่น เอชโอทีและจีโอดี ด้วยการพัฒนาอย่างรวดเร็วของอุตสาหกรรมวัฒนธรรมเกาหลีที่ได้รับความนิยม และการแพร่กระจายของกระแสฮัลรยูในระดับสากลในยุค 2000 ในปีที่ผ่านมาพฤติกรรมของแฟน ๆ ที่รุนแรงและก่อกวนต่อไอดอลและดาราเกาหลีมีเพิ่มมากขึ้น
วัดช่องแค

วัดช่องแค เป็นวัดที่มีความเก่าแก่มากแห่งหนึ่ง สร้างขึ้นเมื่อราวๆ ปี พ.ศ. 2458 ตั้งอยู่ หมู่ 1
ตำบลพรหมนิมิต อำเภอตาคลี จังหวัดนครสวรรค์ 
สังกัดมหานิกายภาค 4 หนเหนือ เดิมทีชื่อว่า
วัดหัวเขาช่องแค ต่อมาตัดคำว่า 
หัวเขา ออก เพราะไปพร้องซ้ำกับ วัดหัวเขาตาคลี
ประวัติ.
เดิมที วัดช่องแคนั้นมีพระภิกษุ 2 - 3 รูป กับพระภิกษุพรหม ที่จาริกธุดงค์ผ่านมา แล้วมาแวะพักที่ถ้ำเขาช่องแค อันเป็นถ้ำบนภูเขาเล็กๆ 
ต่อมาได้มีชาวบ้าน มาถางป่าเพื่อทำเป็นที่พักสงฆ์ชั่วคราว ได้มาพบท่านแล้วเกิดความเลื่อมใส จึงริเริ่มขออนุญาตในการสร้างวัดกับทางการ 
โดยมี "กำนันคล้าย มีสวัสดิ์" "สิบเอกวุ่น" "นางแตงกวา ตั้งสุวรรณ" และ"นางเผือก เพชรมนตรี" ได้สร้างเป็นวัดขึ้นในปี พ.ศ. 2460 และได้ใบอนุญาตในการตั้งวัดเมื่อ วันที่ 5 พฤศจิกายน พ.ศ. 2462 และได้รับพระราชทานวิสุงคามสีมาแทนอุโบสถหลังเก่าที่เป็นเรือนไม้เมื่อ พ.ศ. 2476 จึงได้เริ่มสร้างเสนาสนะมาโดยลำดับ
ศาสนสถาน.
ที่ดินนั้นเดิมทีเป็น ส.ค.1 เลขที่ 147 แจ้งเข้าครอบครองเมื่อ วันที่ 23 พฤษภาคม พ.ศ. 2498 จำนวนที่ดิน 60 ไร่ 36 ตารางวา
ต่อมาได้เปลี่ยนเป็น น.ส.3 ก เมื่อ วันที่ 17 มิถุนายน พ.ศ. 2520 จำนวนที่ดิน 44 ไร่ 33 
ตารางวา และได้ออกโฉนดใหม่ที่รังวัดได้ 35 ไร่ 3 งาน 38 ตารางวา เมื่อ วันที่ 13 พฤษภาคม พ.ศ. 2542
รวม 4 ไร่ 
สร้างโรงเรียนวัดช่องแค 15 ไร่
ปลูกป่าเพิ่มเติมบริเวณหลังวัด จำนวน 5 ไร่ ที่เหลือสร้างโรงทาน เมรุ ขุดสระน้ำ 
หน้าตักกว้าง 29 ศอก บนหน้าถ้ำหลวงพ่อพรหม 
ทำเนียบเจ้าอาวาส.
วัดช่องแคมีเจ้าอาวาส 3 รูป ดังนี้:
พ.ศ. 2460 - ลาออก พ.ศ. 2514
กรณีพิพาทเรื่องอาณาเขตซุน–เล่า

กรณีพิพาทเรื่องอาณาเขตซุน–เล่า เป็นความขัดแย้งทางการทหารระหว่างขุนศึกซุนกวนและเล่าปี่ในปี ค.ศ. 215 ในช่วงปลายยุคราชวงศ์ฮั่นตะวันออกของจีน เริ่มแรกเดิมทีซุนกวนและเล่าปี่ได้เป็นพันธมิตรกันในปี ค.ศ. 208 เพื่อต้านข้าศึกคนเดียวกันคือโจโฉ ขณะเดียวกันทั้งสองฝ่ายก็เกิดข้อพิพาทในเรื่องอาณาเขตของแคว้นเกงจิ๋วทางตอนใต้ (ครอบคลุมพื้นที่มณฑลหูเป่ย์และมณฑลหูหนานในปัจจุบัน) ในช่วงต้นทศวรรษ 210 ข้อพิพาทได้สิ้นสุดลงเมื่อทั้งสองฝ่ายตกลงแบ่งดินแดนตามแนวตลอดแม่น้ำเซียงระหว่างเขตอิทธิพลของทั้งสองฝ่าย โดยซุนกวนได้พื้นที่ทางตะวันออกของแม่น้ำ ส่วนเล่าปี่ยังคงครองพื้นที่ทางตะวันตกของแม่น้ำ แต่ถึงแม้จะมีข้อตกลงสงบศึกจากกรณีพิพาทเรื่องอาณาเขต ท้ายที่สุดซุนกวนก็ส่งทัพเข้าโจมตีอาณาเขตของเล่าปี่ในการรุกรานในปี ค.ศ. 219 และยึดครองทั้งแคว้นเกงจิ๋วได้สำเร็จ 
ภูมิหลัง.
ในฤดูหนาว ค.ศ. 208 ขุนศึกเล่าปี่และซุนกวนร่วมมือเป็นพันธมิตรในการต่อต้านขุนศึกโจโฉและเอาชนะได้อย่างเด็ดขาดในยุทธนาวีที่ผาแดง ต่อมาไม่นานหลังจากยุทธนาวีทีผาแดง ทัพพันธมิตรร่วมทำศึกในยุทธการที่กังเหลงและยึดได้อำเภอกังเหลงกับส่วนที่เหลือของเมืองลำกุ๋น (南郡 "หนานจวิ้น"; ปัจจุบันคือบริเวณเมืองจิงโจว มณฑลหูเป่ย์) จากทัพโจโฉ
หลังยุทธการที่กังเหลง เมืองลำกุ๋นยังอยู่ภายใต้การควบคุมของซุนกวน ซุนกวนตั้งให้ขุนพลจิวยี่เป็นเจ้าเมืองลำกุ๋น ศูนย์การการปกครองของเมืองลำกุ๋นอยู่ที่อำเภอกังเหลง และมีอำนาจปกครองครอบคลุมอำเภอเซี่ยจวิ้น (下雋; ปัจจุบันอยู่ทางตะวันตกเฉียงเหนือของอำเภอทงเฉิง มณฑลหูเป่ย์) อำเภอฮั่นชาง (漢昌; ปัจจุบันอยู่ทางตะวันออกเฉียงใต้ของอำเภอผิงเจียง มณฑลหูหนาน) อำเภอหลิวหยาง และอำเภอโจวหลิง (州陵; ปัจจุบันอยู่ทางตะวันออกเฉียงเหนือของเมืองหงหู มณฑลหูเป่ย์)
ในช่วงเวลานั้นนั้น เล่าปี่ตั้งให้เล่ากี๋ บุตรชายคนโตของเล่าเปียวเจ้ามณฑลคนก่อนของมณฑลเกงจิ๋ว ให้ขึ้นสืบทอดตำแหน่งเจ้ามณฑลต่อจากบิดา ในขณะเดียวกันก็ส่งทัพเข้าโจมตีและยึดเมืองสี่เมืองทางใต้ของมณฑลเกงจิ๋ว ได้แก่ บุเหลง (武陵 "อู่หลิง"; ปัจจุบันคือบริเวณเมืองฉางเต๋อ มณฑลหูหนาน) เตียงสา ฮุยเอี๋ยง (桂陽 "กุ้ยหยาง"; ปัจจุบันคือบริเวณเมืองเชินโจว มณฑลหูหนาน) และเลงเหลง (零陵 "หลิงหลิง"; ปัจจุบันอยู่บริเวณเมืองหย่งโจว มณฑลหูหนาน)
หลังจากเล่ากี๋เสียชีวิตเมื่อปลายปี ค.ศ. 209 ซุนกวนตั้งให้เล่าปี่ขึ้นเป็นเจ้ามณฑลเกงจิ๋วคนใหม่แทนที่เล่ากี๋ เล่าปี่ให้อำเภอกังอั๋นเป็นศูนย์กลางการปกครองของดินแดนตน เล่าปี่ยังได้แต่งงานกับซุนฮูหยินน้องสาวของซุนกวนเพื่อเสริมความมั่นคงของพันธมิตรซุน–เล่า
ซุนกวนให้เล่าปี่ "ยืม" มณฑลเกงจิ๋ว.
ในปี ค.ศ. 210 เล่าปี่เดินทางไปจิง (京; ปัจจุบันคือเมืองเจิ้งเจียง มณฑลเจียงซู) เพื่อพบซุนกวนและขอปกครองเมืองลำกุ๋น เวลานั้นจิวยี่ลอบเขียนหนังสือถึงซุนกวน เสนอให้ลวงเล่าปี่มายังเมืองง่อกุ๋น (ปัจจุบันคือบริเวณเมืองซูโจว มณฑลเจียงซู) ปรนเปรอเล่าปี่ด้วยทรัพย์สินและสตรีเพื่อแยกตัวเล่าปี่จากขุนพลกวนอูและเตียวหุย แต่ซุนกวนปฏิเสธแผนของจิวยี่ เพราะเห็นว่าโจโฉยังเป็นภัยคุกคามต่อตนมากกว่าเล่าปี่ จึงเป็นการดีกว่าที่จะคงความเป็นพันธมิตรกับเล่าปี่
พลเอกทหารม้า

พลเอกทหารม้า  เป็นยศทหารในอดีตของประเทศเยอรมนีสำหรับกองทัพบก เป็นยศที่มีความอาวุโสสูงกว่าพลโท  แต่อยู่ต่ำกว่าพลเอกอาวุโส  และจอมพล 
ยศทหารในกองทัพบกที่มีศักดิ์เท่าเทียมกันได้แก่ พลเอกทหารราบ , พลเอกทหารปืนใหญ่  , พลเอกทหารช่าง , พลเอกทหารภูเขา , พลเอกทหารยานเกราะ  และพลเอกทหารสื่อสาร 
ยศทหารในกองทัพอากาศที่มีศักดิ์เท่าเทียมกันได้แก่ พลเอกทหารอากาศ , พลเอกทหารพลร่ม , พลเอกทหารปืนใหญ่ต่อต้านอากาศยาน , พลเอกทหารสื่อสารอากาศ  และพลเอกทหารนักบิน
เขตยามาชินะ

เขตยามาชินะ  เป็นหนึ่งใน 11 เขตการปกครองในนครเกียวโต จังหวัดเกียวโต ตั้งอยู่ทางตะวันออกเฉีนงใต้ของตัวเมือง สถานีรถไฟยามาชินะมีระยะห่างจากสถานีรถไฟเกียวโตเพียงสถานีเดียว เขตนี้เป็นทางผ่านไปยังทะเลสาบบิวะ
โซฟี ชาร์ล็อทเทอ แห่งฮันโนเฟอร์

โซฟี ชาร์ล็อทเทอแห่งฮันโนเฟอร์ หรือ ดัชเชสโซฟี ชาร์ล็อทเทอแห่งเบราชไวค์และลือเนอบวร์ค  เป็นเจ้าหญิงเยอรมันจากฮันโนเฟอร์ พระนางได้ขึ้นเป็นพระราชินีปรัสเซียองค์แรกหลังจากดยุกฟรีดริช ผู้สวามี ได้ยกฐานะเป็นกษัตริย์ในปรัสเซียในปีค.ศ. 1701 หลังจากพระนางสวรรคตในปีค.ศ. 1705 พี่ชายคนโตของพระนาง เจ้าชายเกออร์ค ลูทวิช ยังได้ขึ้นครองราชบัลลังก์อังกฤษในปีค.ศ. 1714 พระเจ้าจอร์จที่ 1 แห่งบริเตนใหญ่
มอนเตซันซัลวาโตเร

มอนเตซันซัลวาโตเร  เป็นภูเขาขนาดเล็ก ตั้งอยู่ใกล้กับเมืองลูกาโนในประเทศสวิตเซอร์แลนด์ ตั้งอยู่ใกล้พรมแดนประเทศอิตาลี ด้านบนภูเขามีหมู่บ้านคาโรนา ซึ่งเป็นสถานที่ท่องเที่ยวที่นิยมขึ้นไปชมทัศนียภาพของทะเลสาบลูกาโน.
ติ๊กต็อก

ติ๊กต็อก  คือแอปพลิเคชันที่เป็นบริการเครือข่ายสังคมสัญชาติจีน ติ๊กต็อกเป็นบริการประเภทไมโครบล็อกกิง (micro-blogging) ซึ่งช่วยให้ผู้ใช้สามารถสร้างเนื้อหาวิดีโอสั้น ๆ ความยาวไม่เกิน 15 วินาที เช่น การแสดงทักษะหรือท่าเต้น การแสดงมุกตลก การร้องตามด้วยริมฝีปาก (ลิปซิงก์) เป็นต้น โดยให้บริการทางไอโอเอสและแอนดรอยด์ ติ้กต็อกเริ่มต้นให้บริการในประเทศจีนเมื่อ พ.ศ. 2559 โดยใช้ชื่อว่า "โต่วอิน" (แปล: เสียงสั่น) ต่อมาจึงเปิดให้บริการระหว่างประเทศใน พ.ศ. 2561 จนกลายเป็นแอปพลิเคชันที่นิยมใช้กันทั่วโลก ติ๊กต็อกได้รับความนิยมมากในกลุ่มวัยรุ่นทั่วโลก โดยมีจำนวนผู้ใช้แค่ในเฉพาะสหรัฐถึง 80 ล้านคนในปัจจุบัน
ประวัติ.
ไบต์แดนซ์ (ByteDance) เปิดตัวติ๊กต็อกในประเทศจีนเมื่อเดือนกันยายน พ.ศ. 2559 ติ๊กต็อกได้รับการพัฒนาใน 200 วัน และภายในหนึ่งปีมีผู้ใช้ 100 ล้านคน มีการดูวิดีโอมากกว่า 1 พันล้านวิดีโอทุกวัน ติ๊กต็อกได้รับการเปิดตัวในตลาดต่างประเทศเมื่อกันยายน พ.ศ. 2560 ในวันที่ 23 มกราคม พ.ศ. 2561 ติ๊กต็อกเป็นแอปพลิเคชันอันดับ 1 จากการดาวน์โหลดแอปพลิเคชันฟรีในแอปสโตร์ต่าง ๆ ในประเทศไทยและประเทศอื่น ๆ ติ๊กต็อกมีการดาวน์โหลดประมาณ 80 ล้านครั้งในสหรัฐ และ 800 ล้านครั้งทั่วโลก ตามข้อมูลจากเซ็นเซอร์ทาวเวอร์ซึ่งเป็นบริษัทวิจัยโทรศัพท์เคลื่อนที่ แต่ไม่รวมผู้ใช้แอนดรอยด์ในประเทศจีน คนดังรวมถึงจิมมี แฟลลอน และโทนี ฮอว์ก ได้เริ่มใช้แอปพลิเคชันเมื่อพฤศจิกายน พ.ศ. 2561 ในเมื่อวันที่ 3 กันยายน พ.ศ. 2562 ติ๊กต็อกและเนชันแนลฟุตบอลลีกประกาศความร่วมมือหลายปี ความร่วมมือดังกล่าวรวมถึงการเปิดตัวอย่างเป็นทางการบัญชีของเนชันฟุตบอลลีก ที่จะนำเนชันฟุตบอลลีกให้เนื้อหาให้กับแฟน ๆ ทั่วโลก
อัลโตคิวมูลัส

อัลโตคิวมูลัส  มีชื่อเรียกมาจากภาษาละติน altus แปลว่า สูง และ cumulus แปลว่า เป็นกอง อัลโตคิวมูลัสเป็นเมฆที่มีลักษณะเป็นก้อนกลมอยู่รวมกันเป็นกลุ่ม มีขนาดใหญ่กว่าเซอร์โรคิวมูลัส แต่เล็กกว่าสเตรโตคิวมูลัส อัลโตคิวมูลัสมีอักษรย่อคือ Ac และสัญลักษณ์ 
เมฆอัลโตคิวมูลัสเป็นเมฆระดับกลาง ก่อตัวที่ชั้นโทรโพสเฟียร์ที่ระดับความสูง 7,000–18,000 ฟุต (2,000–5,000 เมตร) เมฆชนิดนี้สามารถก่อตัวได้จากหลายสาเหตุ เช่น การสลายตัวของเมฆอัลโตสเตรตัส หรือการยกตัวของอากาศชื้นที่ถูกทำให้เย็นตัวลงด้วยความปั่นป่วนของอากาศ อัลโตคิวมูลัสมีลักษณะคล้ายกับเซอร์โรคิวมูลัสซึ่งเป็นเมฆที่อยู่ระดับสูงกว่า แต่ต่างกันที่อัลโตคิวมูลัสมีสีขาวและเทา ในขณะที่เซอร์โรคิวมูลัสมีสีขาวและเล็กกว่า นอกจากนี้อัลโตคิวมูลัสไม่ก่อปรากฏการณ์เฮโล ซึ่งเป็นปรากฏการณ์ที่พบได้ในกลุ่มเมฆระดับสูง โดยทั่วไปอัลโตคิวมูลัสไม่ก่อให้เกิดฝนตก แต่สามารถใช้พยากรณ์ถึงสภาพอากาศที่เปลี่ยนแปลงภายในวันนั้นหรือวันต่อมาได้
เมฆอัลโตคิวมูลัสสามารถจำแนกเป็นเมฆย่อยได้ 5 ชนิด ได้แก่
ระเบียงภาพ.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
พิพิธภัณฑสถานแห่งชาติ สตูล

พิพิธภัณฑสถานแห่งชาติ สตูล เป็นพิพิธภัณฑ์แห่งหนึ่งตั้งอยู่ภายในคฤหาสน์กูเด็น ตำบลพิมาน อำเภอเมืองสตูล จังหวัดสตูล มีพื้นที่ราว 1 ไร่ 3 งาน 15 ตารางวา แบ่งส่วนการจัดแสดงทั้งสองชั้น แต่ละชั้นแบ่งออกเป็นสี่ส่วน ภายในจัดแสดงศิลปวัฒนธรรม ประเพณี และวิถีชีวิตของจังหวัดสตูล เปิดให้บริการในวันพุธ-อาทิตย์ เวลา 09.00-16.00 น. เสียค่าเข้าชมในอัตราผู้ใหญ่ 30 บาท และเด็ก 10 บาท
ประวัติ.
คฤหาสน์กูเด็นมีรูปแบบสถาปัตยกรรมโคโลเนียลสร้างเมื่อ พ.ศ. 2441 แล้วเสร็จใน พ.ศ. 2459 เป็นของพระยาภูมินารถภักดี (ตนกูบาฮารุดดิน บินกูแมะ) ต้นสกุลบินตำมะหงง ซึ่งเป็นเจ้าเมืองสตูลในรัชสมัยพระบาทสมเด็จพระจุลจอมเกล้าเจ้าอยู่หัว เดิมถูกสร้างขึ้นเพื่อเป็นที่ประทับของพระบาทสมเด็จพระจุลจอมเกล้าเจ้าอยู่หัวเมื่อคราวเสด็จประพาสปักษ์ใต้แต่มิได้ประทับแรม คฤหาสน์หลังนี้จึงตกเป็นของพระยาภูมินารถภักดีและทายาท แต่ช่วงสงครามโลกครั้งที่สองเป็นต้นมาคฤหาสน์หลังดังกล่าวได้แปรสภาพเป็นสถานที่ราชการหลายประเภท เช่น เป็นกองบัญชาการทหารญี่ปุ่น เป็นสำนักงานเทศบาลสตูล เป็นศาลากลางจังหวัดสตูล และเป็นโรงเรียนเทศบาล 1 เป็นต้น
กระทั่งกรมศิลปากรประกาศให้คฤหาสน์กูเด็นเป็นโบราณสถานแห่งชาติเมื่อวันที่ 14 กุมภาพันธ์ พ.ศ. 2532 และได้พัฒนาคฤหาสน์กูเด็นเป็นพิพิธภัณฑสถานแห่งชาติ สตูล ให้ประชาชนเข้าศึกษาประวัติศาสตร์และศิลปวัฒนธรรมของจังหวัดสตูล โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเสด็จพระราชดำเนินเปิดเมื่อวันที่ 9 มิถุนายน พ.ศ. 2543
เข้ากรรม

บุญเข้ากรรม หรือ บุญเดือนอ้าย ตรงกับวันเพ็ญเดือนอ้ายหรือเดือนธันวาคม จัดทำโดยพระภิกษุ ผู้ต้องอาบัติสังฆาทิเสส คือ อาบัติขนาดกลาง แล้วปกปิดไว้
การสวดระงับอาบัติ ภิกษุที่ออกจากกรรมแล้ว ถือว่าเป็นผู้หมดมลทินบริสุทธิ์ผุดผ่อง ชาวบ้านที่ทำบุญถวายทานแด่พระสงฆ์ระหว่างเข้าปริวาสกรรมถือได้ว่ากุศล
ความสำคัญ.
บุญเข้ากรรม คือบุญที่ทำขึ้นในเดือนอ้าย (เดือนเจียง) ซึ่งเป็นเดือนแรกของปีที่ชาวอีสานจะต้องประกอบพิธีบุญ กันจนเป็นประเพณีซึ่งอาจจะเป็นข้างขึ้นหรือข้างแรมก็ได้ พิธีบุญนี้จะเกี่ยวกับพระโดยตรงซึ่งความจริงน่าจะเป็นเรื่องของสงฆ์โดยเฉพาะ แต่มีความเชื่อกันว่าเมื่อทำบุญกับพระที่ทำพิธีนี้จะทำให้ได้อานิสงส์มาก ญาติโยมจึงคิดวันทำบุญเข้ากรรมขึ้น
"ตกมาถึงเดือนอ้ายขึ้นศักราชใหม่ “เดือนอ้าย” ก็คือเดือนที่หนึ่ง หรือบางทีเรียก “เดือนเจียง” ตามประเพณีฮีตคลองของอีสานบ้านเฮา หรือ “ฮีตสิบสองคลองสิบสี่” นั้น จะมีการทำบุญประจำเดือน คือ “บุญเข้ากรรม” มีคำผญาอีสานเกี่ยวกับบุญเดือนอ้ายที่ทีมงานอีสานร้อยแปดเฮาได้รวบรวบรวมมา""ตกฤดูเดือนอ้ายปลายลมมาสิหนาวหน่วง ตกหว่างช่วงสังโฆเจ้าเพิ่นเข้ากรรม เฮามาพากันค้ำทำบุญตักบาตร ปริวาสซ่อยหยู้ซูค้ำศาสนา""ฮีตหนึ่งนั้น เถิงเดือนเจียง เข้ากลายมาแถมถ่ายฝูงหมู่สังฆเจ้าก็เตรียมเข้าอยู่กรรมมันหาธรรมเนียมนี้ถือมาตั้งแต่ก่อน อย่าได้ละห่างเว้นเข็ญ (บาปเข็ญ คือ สิ่งที่ไม่ดีไม่งาม ความชั่วร้าย ไม่เป็นมงคล) สิข่องแล่นนำ แท้แหล่ว"
บุญเข้ากรรมที่บอกว่าเป็นบุญสำหรับพระโดยตรงนั้นเพราะเป็นกิจกรรมที่ต้องการทำเพื่อให้พระที่ต้องอาบัติสังฆาทิเสส (อาบัติหนักรองจากปาราชิก) ซึ่งถือว่าเป็นครุกาบัติประเภทหนึ่ง ภิกษุเมื่อต้องอาบัตินี้แล้วจะต้องทำพิธีที่เรียกว่า วุฏฐานวิธีตามที่ชาวพุทธทั่วไปรู้จักกัน
การเข้าปริวาสกรรม คือ การลงโทษภิกษุผู้ต้องอาบัติสังฆาทิเสส โดยให้พระภิกษุผู้ต้องอาบัติสังฆาทิเสส ได้สารภาพต่อหน้าคณะสงฆ์ เพื่อเป็นการฝึกจิตสำนึกถึงความบกพร่องของตนเอง และมุ่งประพฤติตนให้ถูกต้อง ตามพระวินัย พิธีเข้าปริวาสกรรมจะเป็นข้างขึ้นหรือข้างแรมก็ได้ โดยกำหนดไว้ 9 ราตรี พระภิกษุสงฆ์ที่ต้องการเข้าปริวาสกรรมต้องไปพักอยู่ในสถานที่สงบ ไม่มีผู้คนพลุกพล่าน
สังฆาทิเสส มี 13 ข้อ ภิกษุผู้ต้องอาบัติสังฆาทิเสสจะต้องเข้าปริวาสกรรม
การเข้าปริวาสกรรม เป็นการสำรวม กาย วาจา ใจ ไม่ให้กระทำผิดอีกต่อไป มีการทำสมาธิเดินจงกรม สวดมนต์ภาวนา ใช้เวลามากกว่าปกติ บางทีมีการอดข้าว อดน้ำถึง 2-3 วันก็มี หรือบางทีก็ถูกอาจารย์กรรมฝึกหนัก ทั้งนี้ก็เพื่อให้รู้และเข้าใจความยากลำบากของคำว่า เข้ากรรม นั้นมีความยากลำบากเพียงไร เพราะฉะนั้นคนในสมัยก่อน ๆ จึงมีความตระหนักและเข้าใจในบุญคุณของพ่อแม่ ไม่มีข่าวปรากฏให้ได้ยินเห็นว่าลูกฆ่าพ่อ ตีแม่ ลูกอกตัญญ แต่กลับเทิดทูนพ่อแม่ในฐานะปูชนียบุคคลในระดับครอบครัวอย่างแท้จริง
ในกิจกรรมของพระในการนี้ พุทธศาสนิกชนผู้หวังบุญกุศลก็ร่วมกันดูแลอุปัฏฐาก รักษาพระสงฆ์ที่เข้าปริวาสกรรม บริจาคทาน รักษาศีล ฟังธรรม เกี่ยวกับการเข้าปริวาสกรรมของพระภิกษุ เรียกว่า ”บุญเข้ากรรม” ส่วนกำหนดการทำบุญดังกล่าวได้กำหนดเอาเดือนอ้าย จึงมีชื่อเรียกอีกอย่างหนึ่งว่า “บุญเดือนอ้าย”
ส่วนกิจของชาวพุทธศาสนิกชนในบุญเข้ากรรมนี้ คือการหาข้าวของเครื่องอุปโภคบริโภถวายพระ ซึ่งถือว่าจะได้บุญมากกว่าการทำบุญตักบาตรทั่วไป
ความเชื่อ.
ชาวอีสานโบราณเชื่อกันว่าพระภิกษุหากได้อยู่กรรมแล้ว ย่อมจะออกจากอาบัติได้และทำให้บรรลุมรรคผลดังปรารถนาถึงเดือนอ้ายจึงกำหนดให้เป็นเดือนเข้ากรรม เพื่อให้พระสงฆ์ออกจากอาบัติดังกล่าว
เจ้าหอกลอง

เจ้าหอกลอง เป็นเทพารักษ์ประจำหอกลองตามคติศาสนาพื้นเมืองของไทยของวิญญาณนิยม ลักษณะเป็นรูปหล่อสำริดปิดทองพระเศียรทรงมงกุฎยอดชัย ทรงยืนบนแท่นแปดเหลี่ยมพระหัตถ์ยกชูขึ้นเสมอพระอุระ พระหัตถ์ขวาถือดอกบัว พระหัตถ์ซ้ายถือเขาสัตว์ มีหน้าที่ดูแลเหตุการณ์ต่าง ๆ ที่เกิดขึ้นในแผ่นดิน เช่น คอยรักษาเวลา ย่ำรุ่ง ย่ำค่ำ และเที่ยงคืน เมื่อเกิดเหตุอัคคีภัย หรือมีกองทัพศัตรูยกมาประชิดพระนคร
คอนคาแคฟเนชันส์ลีก ฤดูกาล 2019–20

คอนคาแคฟเนชันส์ลีก ฤดูกาล 2019–20  เป็นการแข่งขันฤดูกาลแรกสุดของคอนคาแคฟเนชันส์ลีก เริ่มต้นตั้งแต่เดือนกันยายน ถึง พฤศจิกายน ค.ศ. 2019 (ลีก) และ มิถุนายน ค.ศ. 2020 (รอบสุดท้าย)
ตารางแข่งขัน.
ด้านล่างคือตารางแข่งขันคอนคาแคฟเนชันส์ลีก ฤดูกาล 2019–20
กำหนดการแข่งขันได้รับการยืนยันโดยคอนคาแคฟ เมื่อวันที่ 21 พฤษภาคม ค.ศ. 2019
เอช.โอ.ที.

เอชโอที (เกาหลี: ; ย่อมาจาก ไฮไฟว์ออฟทีเนเชอส์) เป็นบอยแบนด์เกาหลีใต้ที่ก่อตั้งโดยเอสเอ็มเอนเตอร์เทนเมนต์เมื่อปี ค.ศ. 1996 พวกเขาเป็นกลุ่มไอดอลกลุ่มแรกของเคป็อป และสูตรสำเร็จของพวกเขากลายเป็นต้นแบบสำหรับกลุ่มเคป็อปหลายกลุ่มตามมา เอชโอทีประกอบด้วยสมาชิกห้าคน ได้แก่ มุน ฮี-จุน, ชัง อู-ฮย็อก, โทนี อัน, คังตะ, และ อี แจ-ว็อน
ในช่วงทีเอชโอทีทำกิจกรรมอยู่ พวกเขาขายเพลงได้มากกว่า 6.4 ล้านแผ่นในเกาหลีใต้ ทั้งยังประสบความสำเร็จทางการค้าในจีนและญี่ปุ่น และเป็นหนึ่งในกลุ่มไอดอลกลุ่มแรกของกระแสเกาหลีในเอเชีย
กลุ่มสิ้นสุดในปี 2001 เนื่องจากความขัดแย้งทางสัญญากับเอสเอ็มเอนเตอร์เทนเมนต์ ซึ่งแฟน ๆ หลายร้อยคนขึ้นเวทีประท้วงต่อต้านบริษัท
ซูเปอร์เอ็ม

ซูเปอร์เอ็ม (เกาหลี: ) เป็นซูเปอร์กรุปเคป็อป ก่อตั้งโดยเอสเอ็มเอนเตอร์เทนเมนต์และ แคปิตอลเรเคิดส์ เมื่อปี 2019 ประกอบด้วยสมาชิกเจ็ดคนจากบอยแบนด์ของเอสเอ็ม ได้แก่ แทมิน จากชายนี, แบ็กฮย็อน และไค จากเอ็กโซ, แทยงและมาร์ก จากเอ็นซีที 127, เตนล์ และลูคัส จากเวย์วี
ประวัติ.
สมาชิกทั้งหมดของ ซูเปอร์เอ็ม ถูกรวมตัวจากกลุ่มเด็กที่มีอยู่ภายใต้การจัดการของ เอสเอ็มเอนเตอร์เทนเมนต์ แทมินเดบิวต์ครั้งแรกในฐานะสมาชิกของ ชายนี ในเดือนพฤษภาคม 2008 แบ็กฮย็อน และ ไค เดบิวต์ในฐานะสมาชิก เอ็กโซ ในเดือนเมษายน 2012 แทยง, เตนล์ และ มาร์ก เดบิวต์ในฐานะสมาชิก เอ็นซีที ในเดือนเมษายน 2016 ลูคัส เดบิวต์ในเดือนกุมภาพันธ์ 2018 ในฐานะสมาชิกใหม่ของ เอ็นซีที ต่อมา แทยง และ มาร์ก ถูกเพิ่มเข้ามาใน เอ็นซีที 127 ของเกาหลีใต้ที่ เอ็นซีที 127 ในเดือนกรกฎาคม 2559 ในขณะที่ เตนล์ และ ลูคัส ถูกเพิ่มเข้าใน เวย์วี ซึ่งเป็นฐานในจีนของ เอ็นซีที ในเดือนมกราคม 2019
เซอร์โรคิวมูลัส

เซอร์โรคิวมูลัส  มีชื่อเรียกมาจากภาษาละติน cirrus แปลว่า ลอนผม และ cumulus แปลว่า เป็นกอง เซอร์โรคิวมูลัสเป็นเมฆสีขาวขนาดเล็กอยู่รวมกันเป็นกลุ่ม เป็นหนึ่งในเมฆระดับสูงร่วมกับเซอร์รัสและเซอร์โรสเตรตัส เซอร์โรคิวมูลัสมีอักษรย่อคือ Cc และสัญลักษณ์ 
เซอร์โรคิวมูลัสเป็นเมฆที่ก่อตัวในชั้นโทรโพสเฟียร์ ที่ระดับความสูง 20,000–40,000 ฟุต (6,000–12,000 เมตร) เกิดจากการพาความร้อนในอากาศทำให้ไอน้ำบางส่วนกลายสภาพเป็นผลึกน้ำแข็งหรือน้ำในสถานะเย็นยวดยิ่ง เมฆเซอร์โรคิวมูลัสมีลักษณะคล้ายกับเมฆอัลโตคิวมูลัสและแยกได้ยากเนื่องจากบางครั้งเมฆสองชนิดนี้เกิดร่วมกันจากคอนเทรลของเครื่องบิน แต่โดยทั่วไปเซอร์โรคิวมูลัสเป็นเมฆที่อยู่ระดับสูงกว่า มีขนาดเล็กกว่าและก่อให้เกิดปรากฏการณ์เฮโล เซอร์โรคิวมูลัสเป็นเมฆที่ไม่ก่อให้เกิดฝนตก แต่อาจก่อให้เกิดน้ำโปรยฐานเมฆ หรือหยาดน้ำฟ้าที่ระเหยก่อนจะตกถึงพื้นดิน บางครั้งในช่วงก่อนดวงอาทิตย์ขึ้นหรือตก เซอร์โรคิวมูลัสจะปรากฏเป็นสีส้มหรือแดงบนท้องฟ้า ทำให้ถูกขนามนามว่าเป็นหนึ่งใน "เมฆที่งดงามที่สุด"
เซอร์โรคิวมูลัสสามารถจำแนกออกเป็นเมฆย่อยได้สี่ชนิด ได้แก่ เซอร์โรคิวมูลัส แคสเซลเลนัส (cirrocumulus castellanus, เมฆทรงกลมขนาดเล็ก มียอดแหลมคล้ายปราการ), เซอร์โรคิวมูลัส ฟลอกคัส (cirrocumulus floccus, เมฆทรงกลมขนาดเล็ก มีริ้วที่ฐาน), เซอร์โรคิวมูลัส เลนติคูลาริส (cirrocumulus lenticularis, เมฆสีขาวนวล ลักษณะยืดออกคล้ายจานร่อน) และเซอร์โรคิวมูลัส สเตรติฟอร์มิส (cirrocumulus stratiformis, เมฆขนาดเล็กอยู่รวมเป็นกลุ่มผืนบาง ๆ คล้ายเกล็ดปลา)
ระเบียงภาพ.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ไฟป่าป่าฝนแอมะซอน พ.ศ. 2562

ฤดูกาลไฟป่าป่าฝนแอมะซอน พ.ศ. 2562 มีการเพิ่มขึ้นของไฟป่าในป่าฝนแอมะซอนและชีวนิเวศแอมะซอนในประเทศบราซิล โบลิเวีย ปารากวัย และเปรูระหว่างฤดูแล้งเขตร้อนแถบแอมะซอน ปกติไฟป่าเกิดในช่วงฤดูแล้งอันเนื่องจากวิธีการทำไร่เลื่อนลอย (slash-and-burn) เพื่อใช้ถางป่าสำหรับทำที่กสิกรรม เลี้ยงปศุสัตว์ ทำไม้และทำเหมือง ทำให้เกิดการทำลายป่าฝนแอมะซอน แม้การกระทำดังกล่าวโดยทั่วไปมิชอบด้วยกฎหมายในประเทศเหล่านี้ แต่การบังคับใช้การคุ้มครองสิ่งแวดล้อมอาจหละหลวม การเพิ่มจำนวนครั้งไฟป่าในปี 2562 ทำให้เกิดความกังวลนานาชาติเกี่ยวกับชะตากรรมของป่าฝนแอมะซอน ซึ่งเป็นแหล่งกักเก็บคาร์บอนไดออกไซด์ใหญ่สุดของโลกและมีบทบาทสำคัญในการเปลี่ยนแปลงสภาพภูมิอากาศของโลก
สถาบันวิจัยอวกาศแห่งชาติบราซิล (อิงปี) เป็นผู้รายงานเหตุเป็นครั้งแรกในเดือนมิถุนายนและกรกฎาคม 2562 ผ่านระบบการเฝ้าสังเกตด้วยดาวเทียม แต่นานาประเทศเริ่มให้ความสนใจสถานการณ์ในเดือนสิงหาคม 2562 เมื่อนาซายืนยันข้อค้นพบของอิงปี และควันจากไฟป่าซึ่งมองเห็นได้จากดาวเทียมปกคลุมนครเซาเปาลูแม้อยู่ห่างจากไฟป่าหลายพันกิโลเมตร ในวันที่ 29 สิงหาคม 2562 อิงปีรายงานอัคคีภัยกว่า 80,000 ครั้งทั่วประเทศบราซิล ซึ่งเพิ่มขึ้น 77% เมื่อเทียบกับช่วงเวลาเดียวกันเมื่อปีก่อน และกว่า 40,000 ครั้งอยู่ในเขตอามาโซนียาเลกัลของบราซิลซึ่งมีป่าแอมะซอน 60% นอกจากนี้ ยังมีรายงานอัคคีภัยเพิ่มขึ้นเมื่อเทียบกับปีก่อนในโบลิเวีย ปารากวัย และเปรูด้วย โดยจำนวนครั้งอัคคีภัยในปี 2562 มีกว่า 19,000 ครั้ง, 11,000 ครั้ง และ 6,700 ครั้งตามลำดับจากสถิติ ณ วันที่ 29 สิงหาคม 2562 ประมาณการว่ามีพื้นที่ป่ากว่า 9,060 ตารางกิโลเมตรในชีวนิเวศแอมะซอนสูญเสียไปจากไฟป่าในปี 2562 นอกเหนือจากผลกระทบต่อภูมิอากาศโลกแล้ว ไฟป่ายังก่อให้เกิดความกังวลด้านสิ่งแวดล้อมจากปริมาณคาร์บอนไดออกไซด์และคาร์บอนมอนอกไซด์สูงที่ไฟปล่อยออกมา ผลกระทบที่อาจเกิดขึ้นต่อความหลากหลายทางชีวภาพของแอมะซอน และภัยคุกคามต่อชนเผ่าพื้นเมืองที่อาศัยอยู่ในป่า 
อัตราอัคคีภัยที่เพิ่มขึ้นในบราซิลทำให้เกิดความกังวลเมื่อผู้นำระหว่างประเทศ โดยเฉพาะอย่างยิ่ง แอมานุแอล มาครง ประธานาธิบดีฝรั่งเศส และองค์การนอกภาครัฐด้านสิ่งแวดล้อมระบุว่าสาเหตุมาจากนโยบายนิยมธุรกิจของฌาอีร์ โบลโซนารู ประธานาธิบดีบราซิล ซึ่งผ่อนปรนการคุ้มครองสิ่งแวดล้อมและส่งเสริมการทำลายป่าแอมะซอนหลังเข้ารับตำแหน่งในเดือนมกราคม 2562 โบลโซนารูทีแรกปฏิเสธการเรียกร้องของนานาชาติให้ออกมาตรการ แต่หลังประชาคมระหว่างประเทศเพิ่มแรงกดดันในการประชุมกลุ่ม 7 ครั้งที่ 45 และการขู่ปฏิเสธความตกลงการค้าเสรีสหภาพยุโรป–เมร์โกซูร์ โบลโซนารูจึงส่งทหารกว่า 44,000 นายและจัดสรรงบประมาณเพื่อดับเพลิง และต่อมาออกกฤษฎีกาป้องกันไฟป่าดังกล่าวเป็นเวลาหกสิบวัน ในการประชุมกลุ่ม 7 มาครงเจรจากับชาติอื่นเพื่อจัดสรรเงินช่วยเหลือฉุกเฉิน 22 ล้านดอลลาร์สหรัฐแก่ประเทศแถบแอมะซอนที่ได้รับผลกระทบจากไฟป่า
ร่างกฎหมายการส่งผู้ร้ายข้ามแดนฮ่องกง พ.ศ. 2562

ร่างรัฐบัญญัติกฎหมายผู้หนีคดีและความช่วยเหลือร่วมกันทางกฎหมายในคดีอาญา (แก้ไขเพิ่มเติม) ค.ศ. 2019  เป็นร่างกฎหมายที่มีการเสนอว่าด้วยการส่งผู้ร้ายข้ามแดน เป็นการแก้ไขเพิ่มเติมข้อบัญญัติผู้กระทำความผิดที่หลบหนี (Cap. 503) ที่เกี่ยวข้องกับข้อตกลงการส่งตัวกลับเป็นพิเศษและข้อบัญญัติความช่วยเหลือร่วมกันทางกฎหมายในคดีอาญา (Cap. 525) เพื่อให้สามารถช่วยเหลือซึ่งกันและกันทางกฎหมายระหว่างฮ่องกงกับนอกฮ่องกงได้ รัฐบาลฮ่องกงเสนอร่างกฎหมายดังกล่าวในเดือนกุมภาพันธ์ 2562 เพื่อตั้งกลไกสำหรับส่งตัวผู้กระทำความผิดไม่เฉพาะกับไต้หวันเท่านั้น แต่ยังรวมถึงจีนแผ่นดินใหญ่และมาเก๊า ซึ่งได้รับการยกเว้นตามกฎหมายปัจจุบันด้วย
การเสนอร่างกฎหมายดังกล่าวทำให้เกิดข้อวิจารณ์อย่างกว้างขวางทั้งในและนอกฮ่องกงจากวิชาชีพกฎหมาย องค์การนักหนังสือพิมพ์ กลุ่มธุรกิจ และรัฐบาลต่างประเทศด้วยเกรงว่าระบบกฎหมายของฮ่องกงและการคุ้มครองในตัวอาจถูกบ่อนทำลาย เช่นเดียวกับทำลายบรรยากาศธุรกิจของฮ่องกง มีการประท้วงต่อต้านร่างกฎหมายนี้หลายครั้งทั้งในฮ่องกงและนครอื่นนอกดินแดน วันที่ 9 มิถุนายน ผู้ประท้วงที่มีจำนวนโดยประมาณหลายแสนถึงกว่าหนึ่งล้านคนเดินขบวนตามท้องถนนและเรียกร้องให้ผู้บริหารสูงสุด แคร์รี หลั่ม ออกจากตำแหน่ง วันที่ 15 มิถุนายน แคร์รี หลั่มประกาศว่าจะชะลอร่างกฎหมายนี้ การประท้วงดำเนินต่อไปโดยเรียกร้องให้ถอนร่างกฎหมายดังกล่าวโดยสิ้นเชิงและให้มีสิทธิออกเสียงเลือกตั้งทั่วไป วันที่ 4 กันยายน หลั่มให้คำมั่นอย่างเป็นทางการว่าจะยื่นญัตติถอนร่างกฎหมายหลังมีสมัยประชุมสภานิติบัญญัติใหม่
ไอ คูโรโงะ

ไอ คูโรโงะ (; โรมาจิ: "Kurogo Ai"; 14 มิถุนายน ค.ศ. 1998 –) เป็นนักเล่นวอลเลย์บอลหญิงชาวญี่ปุ่น ปัจจุบันเล่นให้แก่สโมสร โทเรย์แอร์โรส์ ในลีกสูงสุดของประเทศญี่ปุ่น นอกจากนี้เธอเป็นส่วนหนึ่งของทีมวอลเลย์บอลหญิงแห่งชาติญี่ปุ่นตั้งแต่ปี ค.ศ. 2017 โดยเล่นในตำแหน่งหัวเสาซ้าย (Outside hitter) เป็นหลัก เธอเป็นส่วนหนึ่งในรายชื่อผู้เล่นในการแข่งขันโอลิมปิกฤดูร้อน 2020 ซึ่งเธอได้ลงเล่นในตำแหน่งหัวเสาขวา
นอกจากนี้เธอยังเคยเข้าร่วมการแข่งขันหลายรายการทั้งในทีมชาติระดับเยาวชนและทีมชาติชุดใหญ่ เช่น ชิงแชมป์โลก รุ่นอายุไม่เกิน 20 ปี 2017, เอเชียนเกมส์ 2018, และเนชันส์ลีก